霍震霆

霍震霆係已故全國政協副主席霍英東嘅大仔。香港立法會前任議員、中國香港體育協會暨奧林匹克委員會會長同多項運動界嘅公職。

簡歷 
霍震霆喺香港出世，祖籍廣東番禺，喺英國米爾菲爾德學院同美國南加州大學讀書。前妻係1977年香港小姐冠軍朱玲玲，生咗三個仔，包括霍啟剛同霍啟山。

公職

運動 
 國際奧委會委員
 亞奧理事會副會長
 東亞運動會總會主席
 2009年東亞運動會香港籌備委員會主席
 中國香港體育協會暨奧林匹克委員會會長
 香港足球總會會長

政治 
 中國人民政治協商會議全國委員會委員
 香港特別行政區第一屆政府推選委員會委員
 香港立法會議員

其他 
 霍英東基金會主席

爭議

申辦亞運失敗 
1999年6月，霍震霆首次代表香港體育界宣布有意申辦2006年第十五屆亞洲運動會嘅主辦權；經過一年嘅努力，總耗資5000萬港元嘅申辦工作，主辦權最終由卡塔爾首都多哈贏得。有評論認為霍震霆當時未有善用中國嘅外交支援、高估咗香港嘅國際知名度同對外宣傳嘅效果。

立法會表現 
立法會議員天主教監察組喺2006年10月發表《2005－2006年度監察報告》，指出霍震霆連續5年並無提出任何動議同修正案，考勤表現並不滿意。由於功能組別嘅制度設計，令功能組別嘅霍震霆較民選議員容易連任，甚至自動當選。電影業嘅馬逢國同劇團進念二十面體嘅胡恩威曾經以霍震霆漠視電影文化界別嘅利益而參選，但都挑戰席位失敗。

體育學院搬遷問題 
2005年，霍震霆支持政府將現時香港體育學院嘅部分設施，改建為2008年夏季奧林匹克運動會馬術項目嘅比賽場館，體院被迫臨時遷至烏溪沙青年新村嘅臨時場館，受到香港精英運動員協會為首嘅港隊成員嚴厲批評。

名下馬匹 
霍震霆為香港賽馬會會員，曾育有馬匹「全運」、「靈馬」。

榮譽 
1999年 銀紫荊星章
2004年 金紫荊星章
2023年 大紫荊勳章

參閱 
 霍英東家族
 香港商報

參考資料 
 立法會議員天主教監察組
 香港“申亞”輸給多哈

國際奧委會成員霍震霆簡歷

香港生意人
香港足球界人士
香港馬主
前香港立法會議員
祖籍番禺
國際奧林匹克委員會委員
震霆